COMISIA EUROPEANĂ Bruxelles, 24.2.2021 COM(2021) 85 final 2021/0045(COD) Propunere de REGULAMENT AL PARLAMENTULUI EUROPEAN ŞI AL CONSILIULUI privind roamingul în rețelele publice de comunicații mobile în interiorul Uniunii (reformare) (Text cu relevanță pentru SEE) {SEC(2021) 90 final} - {SWD(2021) 27 final} - {SWD(2021) 28 final} - {SWD(2021) 29 final}



EXPUNERE DE MOTIVE 1.CONTEXT Temeiurile și obiectivele propunerii Introducere Cum Regulamentul (UE) nr. 531/2012 expiră la 30 iunie 2022, scopul prezentei propuneri este de a prelungi aplicarea acestui regulament, ajustând totodată tarifele cu ridicata maxime pentru a asigura sustenabilitatea furnizării serviciilor de comunicații de date în roaming cu amănuntul la prețurile de pe piața națională, introducând noi măsuri menite să sporească transparența și să ofere o experiență autentică de roaming la prețurile de pe piața națională („roam-like-at-home”, RLAH) din punctul de vedere al calității serviciului și al accesului la servicii de urgență în roaming. Întrucât Regulamentul (UE) nr. 531/2012 a fost modificat de mai multe ori, scopul prezentei propuneri este de a reforma regulamentul respectiv în vederea îmbunătățirii clarității acestuia și de a înlocui numeroasele acte de modificare pe care le conține. Context Intervenția prin reglementare a UE pe piețele de roaming cu ridicata și cu amănuntul a fost necesară, în ultimii 14 ani, pentru a îmbunătăți condițiile de funcționare a pieței interne pentru serviciile de comunicații de date în roaming în cadrul Uniunii. UE a adoptat pentru prima dată dispoziții menite să introducă o abordare comună în ceea ce privește reglementarea serviciilor de roaming în rețelele publice de comunicații mobile din UE atunci când a adoptat Regulamentul (CE) nr. 717/2007. În 2009, în urma unei prime reexaminări a acestor dispoziții, durata lor a fost prelungită, iar domeniul lor de aplicare a fost extins. În urma unei alte reexaminări a normelor, a fost adoptat Regulamentul (UE) nr. 531/2012. Acest regulament a modificat normele anterioare scăzând prețurile aplicate pentru apelurile vocale efectuate și mesajele SMS trimise în roaming și fixând plafoane pentru prețurile percepute pentru comunicațiile de date în roaming în întreaga UE. Regulamentul (UE) nr. 2015/2120 a modificat Regulamentul (UE) nr. 531/2012 și a prevăzut eliminarea în UE, începând cu data de 15 iunie 2017, a suprataxelor pentru serviciile de roaming cu amănuntul, sub rezerva utilizării rezonabile a serviciilor de roaming și a opțiunii de a aplica un mecanism de derogare în vederea menținerii sustenabilității. Aceste norme ale Uniunii referitoare la serviciile de roaming cu amănuntul sunt denumite, în expunerea de motive a prezentului regulament, normele privind roamingul la prețurile de pe piața națională („normele privind RLAH”). Cu toate că este necesară, reglementarea la nivelul pieței cu amănuntul nu este suficientă în sine pentru a asigura punerea în aplicare a normelor privind RLAH. Pentru ca eliminarea suprataxelor aplicate serviciilor de roaming cu amănuntul să fie sustenabilă pe întreg teritoriul Uniunii și pentru a se evita denaturarea concurenței pe piețele naționale, piețele naționale pentru serviciile de roaming cu amănuntul au nevoie de stimulente pentru a interveni într-o manieră concurențială și a oferi prețuri de roaming cu amănuntul care să le permită operatorilor să furnizeze servicii de roaming cu amănuntul sustenabile, fără taxe suplimentare. În acest scop, Comisia a realizat o analiză a pieței serviciilor de roaming cu amănuntul pentru a stabili dacă se impune luarea unor măsuri care să permită eliminarea suprataxelor de roaming cu amănuntul. Comisia a adoptat raportul său privind analiza pieței serviciilor de roaming cu ridicata la 15 iunie 2016. În urma acestei analize, Comisia a adoptat la 17 mai 2017 Regulamentul (UE) 2017/920 de modificare a Regulamentului (UE) nr. 531/2012 în ceea ce privește normele referitoare la piețele de roaming cu ridicata, cu scopul de a elimina suprataxele de roaming cu amănuntul până la 15 iunie 2017, fără a provoca denaturări ale piețelor naționale vizitate și de origine. La 29 noiembrie 2019, Comisia a publicat prima sa analiză completă a pieței serviciilor de roaming („Raportul de revizuire al Comisiei”), în care demonstrează faptul că eliminarea în iunie 2017 a taxelor de roaming a adus beneficii semnificative călătorilor din întreaga UE. Utilizarea serviciilor mobile (de date, voce, SMS) în timpul călătoriilor efectuate în UE a cunoscut o creștere rapidă și robustă, confirmând astfel impactul pozitiv pe care l-au avut normele privind roamingul. La nivelul pieței cu ridicata, reducerea drastică a plafoanelor aplicate prețurilor a contribuit la reducerea suplimentară a prețurilor de roaming cu ridicata, deseori cu mult sub nivelul plafoanelor reglementate, ceea ce, la rândul său, face ca eliminarea taxelor de roaming să fie sustenabilă pentru aproape toți furnizorii de servicii de roaming. Cu toate că, pe de o parte, Raportul de revizuire al Comisiei confirmă faptul că normele privind roamingul la prețurile de pe piața națională au avut un impact pozitiv și că, în general, piața serviciilor de roaming funcționează bine în baza acestor norme, pe de altă parte, raportul concluzionează că, în ciuda faptului că există indicii ale unei dinamici concurențiale atât pe piața cu amănuntul, cât și pe piața cu ridicata, condițiile de bază ale concurenței nu s-au schimbat și probabil nu se vor schimba în viitorul apropiat. Așadar, reglementarea pieței serviciilor de roaming cu amănuntul și cu ridicata este în continuare necesară și nu poate fi eliminată. Temeiurile și obiectivele propunerii, principalele modificări și dispozițiile care rămân nemodificate Scopul prezentei propuneri este de a prelungi normele care reglementează piața serviciilor de roaming la nivelul întregii UE dincolo de anul 2022, modificând totodată tarifele cu ridicata maxime, introducând noi măsuri menite să asigure o experiență autentică de roaming la prețurile de pe piața națională (experiență RLAH) și abrogând alte măsuri care nu mai sunt considerate necesare. Modificările propuse a fi aduse normelor în vigoare sunt descrise în detaliu în cele ce urmează. În esență, scopul principalelor modificările propuse este de a asigura faptul că operatorii pot furniza servicii RLAH și își pot recupera costurile într-o manieră sustenabilă la nivelul pieței cu ridicata. Propunerea este să se stabilească tarife maxime cu ridicata la nivelul UE pentru apelurile efectuate, mesajele SMS trimise și traficul de date care să fie mai mici decât cele valabile până la 30 iunie 2022. Pentru a reconcilia aceste două obiective menționate mai sus, de a asigura sustenabilitatea furnizării și recuperarea costurilor, propunerea stabilește o traiectorie de evoluție în două etape pentru tarifele cu ridicata maxime aplicabile comunicațiilor de date, voce și SMS. În conformitate cu opțiunea de politică aleasă în Regulamentul (UE) nr. 531/2012, noile tarife cu ridicata maxime ar trebui să acționeze ca un nivel de salvgardare și ar trebui să asigure faptul că operatorii își pot recupera costurile. De asemenea, acestea ar trebui să permită furnizarea la scară largă și sustenabilă a RLAH, lăsându-le, totodată, operatorilor o marjă pentru negocierile comerciale. În schimb, dispozițiile referitoare la politica utilizării rezonabile și la sustenabilitate [articolele 6b și 6c din Regulamentul (UE) nr. 531/2012] rămân în mare măsură nemodificate, ca și actul de punere în aplicare aferent [Regulamentul de punere în aplicare (UE) 2016/2286 al Comisiei], care va continua să se aplice, dat fiind că normele privind salvgardarea la nivelul pieței cu amănuntul continuă să funcționeze corespunzător. Cu toate acestea, reducerea tarifelor cu ridicata maxime aplicabile ar îmbunătăți, totodată, situația utilizatorilor finali, dat fiind că afectează componentele de preț care sunt calculate în funcție de nivelul acestor tarife, în special plafonul aplicabil suprataxelor în cadrul mecanismului politicii privind utilizarea rezonabilă, derogările în vederea menținerii sustenabilității și volumul de date care poate fi utilizat în roaming prevăzut în cadrul politicii privind utilizarea rezonabilă pentru pachetele cu date cvasi-nelimitate și limitele preplătite.

Propunerea introduce, de asemenea, noi măsuri privind transparența, calitatea serviciului și accesul la comunicațiile de urgență. Ea include, în special, modificări care urmăresc să le ofere utilizatorilor finali o experiență RLAH autentică și să faciliteze inovarea și accesul la rețele, instituind un cadru normativ pregătit să facă față provocărilor viitorului, care să acționeze în beneficiul consumatorilor și al operatorilor. Mai exact, propunerea urmărește următoarele obiective: (i)să sporească transparența la nivelul pieței cu amănuntul în ceea ce privește (a) calitatea serviciului (prin introducerea unei obligații ca operatorii să clarifice în contractele lor cu clienții calitatea serviciului la care aceștia se așteaptă în mod rezonabil atunci când utilizează serviciile de roaming în UE); (b) comunicațiile către serviciile cu valoare adăugată (prin introducerea unei obligații ca operatorii să pună la dispoziție, în contractele lor cu clienții, informații referitoare la tipul de servicii care pot antrena tarife mai mari și informații similare în „mesajul SMS de bun venit”); (c) accesul la serviciile de urgență (prin introducerea unei obligații ca operatorii să includă informații referitoare la diferitele posibilități de accesare a serviciilor de urgență în roaming în „mesajul SMS de bun venit”); (ii)să ofere clienților serviciilor de roaming o experiență RLAH autentică din punctul de vedere al calității serviciului (prin introducerea unei obligații ca furnizorii de servicii de roaming să se asigure, atunci când acest lucru este fezabil din punct de vedere tehnic, că serviciile de roaming sunt furnizate în aceleași condiții ca și cum ar fi consumate pe plan național și ca operatorii de rețele mobile să furnizeze acces la toate tehnologiile și generațiile de rețea disponibile); (iii)să sporească gradul de transparență la nivelul pieței cu ridicata în ceea ce privește seriile de numere pentru serviciile cu valoare adăugată prin crearea unei baze de date a UE centralizate pentru seriile de numere aferente serviciilor cu valoare adăugată. Scopul bazei de date este de a oferi un instrument de transparență, permițând ANR și operatorilor să aibă acces direct la informații referitoare la seriile de numere care pot antrena costuri mai mari în statele membre; (iv)să asigure acces gratuit la serviciile de urgență pentru clienții care utilizează serviciile de roaming printr-o serie de măsuri specifice la nivelul pieței cu ridicata, precum (a) obligația ca operatorii să furnizeze în acordul cu ridicata toate informațiile de reglementare și tehnice necesare pentru asigurarea accesului gratuit la serviciile de urgență și localizarea gratuită a apelantului; (b) obligația de a nu percepe de la furnizorul de servicii de roaming nicio taxă legată de comunicațiile de urgență și de transmiterea informației de localizare a apelantului. În sfârșit, propunerea ridică obligațiile de reglementare în domeniile unde nu mai sunt necesare și include o serie de modificări menite să simplifice și să reducă sarcina de reglementare. •Coerența cu dispozițiile deja existente în domeniul de politică vizat Eliminarea suprataxelor de roaming cu amănuntul a marcat o etapă esențială către crearea unei piețe unice la nivelul UE și către asigurarea funcționării adecvate a acesteia. În special reglementarea pieței serviciilor de roaming cu amănuntul pentru a asigura o experiență RLAH în întreaga UE a contribuit la atingerea obiectivului de politică ce constă în a asigura buna funcționare a piețelor și capacitatea acestora de a oferi consumatorilor europeni acces la infrastructuri foarte performante de bandă largă fără fir, la prețuri accesibile pe întreg teritoriul UE. Colegiuitorii au recunoscut importanța acestui obiectiv pentru întreaga piață unică digitală cu ocazia adoptării normelor privind RLAH în 2015. Având în vedere considerentele anterioare, este necesar să se evite situația ca realizările de până acum să fie compromise în momentul expirării Regulamentului (UE) nr. 531/2012, respectiv la 30 iunie 2022. Prin urmare, propunerea de revizuire a normelor existente în materie de roaming a fost inclusă în programul de lucru al Comisiei pentru 2020 în cadrul obiectivului emblematic „O Europă pregătită pentru era digitală” și al obiectivului specific „Mediul digital în serviciul consumatorilor”. Propunerea vine în completarea Directivei (UE) 2018/1972 de instituire a Codului european al comunicațiilor electronice (CECE), care trebuia transpusă de statele membre până la 21 decembrie 2020. În special, pe lângă faptul că promovează furnizarea sustenabilă a RLAH, recuperarea costurilor și menținerea stimulentelor pentru realizarea de investiții în rețelele vizitate, propunerea completează măsurile conținute în Directiva privind CECE care creează condiții favorabile pentru o conectivitate ridicată și pentru implementarea rețelelor 5G în beneficiul tuturor europenilor, promovând totodată concurența la nivel de infrastructuri și dând posibilitatea operatorilor să își rentabilizeze investițiile. Prin promovarea unei experiențe RLAH autentice pentru utilizatorii finali, propunerea vine în completarea dispozițiilor CECE care prevăd protejarea eficace a consumatorilor în contextul comunicațiilor electronice, oferindu-le o marjă mai largă de alegere prin sporirea nivelului de transparență a informațiilor și a normelor specifice privind durata maximă a contractelor și portabilitatea numerelor. CECE își propune, de asemenea, să le ofere utilizatorilor finali acces gratuit la serviciile de urgență prin intermediul comunicațiilor de urgență și să asigure disponibilitatea informațiilor de localizare a apelantului. Unul dintre principalele obiective urmărite de Comisie în activitatea sa este de a veni în întâmpinarea nevoilor sporite de conectivitate ale cetățenilor și ale întreprinderilor și de a exploata beneficiile oferite de transformarea digitală pentru a consolida reziliența socială și economică a UE și a statelor membre, potențialul lor de creștere durabilă și crearea de locuri de muncă. Conectivitatea la nivel de gigabit, bazată pe infrastructuri securizate din fibră optică și 5G, este vitală dacă dorim să valorificăm potențialul de creștere digitală al Europei. Aceste obiective politice, incluse în comunicarea „Conturarea viitorului digital al Europei”, sunt incluse și în strategia UE „Către o societate europeană a gigabiților”, în Planul de acțiune privind 5G pentru Europa și sunt confirmate de politica emblematică în materie de conectivitate inclusă în Strategia anuală de creștere durabilă pentru 2021, fiind legate de Mecanismul de redresare și reziliență. În acest scop, prezenta propunere creează condițiile favorabile pentru utilizarea fără sincope a acestor infrastructuri la nivel transfrontalier. •Coerența cu alte domenii de politică a Uniunii Scopul normelor UE în materie de roaming este de a contribui la buna funcționare a pieței interne astfel încât să se atingă un nivel ridicat de protecție a consumatorilor și să se mențină concurența între operatorii de rețele de telefonie mobilă. Prezenta propunere abordează problemele de reglementare care decurg din detaliile specifice ale normelor UE privind serviciile de roaming, dar ea vine și în completarea altor politici și acte legislative ale UE din mai multe domenii. În special, propunerea contribuie la crearea unei „Europe pregătite pentru era digitală” și la ambiția de a valorifica la maximum avantajele tranziției digitale pentru a le oferi cetățenilor oportunități sporite de a se conecta, de a comunica și de a face afaceri. Obiectivul propunerii este de a se asigura că barierele din calea pieței unice, care au fost eliminate atunci când au fost eliminate suprataxele de roaming cu amănuntul, nu vor fi reinstituite. În „Noua strategie industrială pentru Europa” se subliniază că o piață unică puternică și integrată este atât o rampă de lansare, cât și o condiție prealabilă pentru competitivitatea industriei UE. Pentru ca piața unică să funcționeze pentru toți, legislația UE instituie norme comune pentru a elimina barierele, a facilita circulația bunurilor și a serviciilor în întreaga UE și a-i proteja pe consumatori. De exemplu, propunerea completează portabilitatea transfrontalieră a conținutului online. Datorită acestor două inițiative, europenii pot călători în prezent în UE fără să își facă griji în legătură cu tarifele de roaming în rețelele mobile sau cu pierderea accesului la muzică, jocuri, filme, programe de divertisment sau evenimente sportive, servicii pentru care au plătit deja. Propunerea facilitează, de asemenea, accesul la cultura digitală europeană, la instrumente de învățare, platforme de lucru și aplicații din domeniul sănătății. 2.TEMEI JURIDIC, SUBSIDIARITATE ȘI PROPORȚIONALITATE

•Temeiul juridic Temeiul juridic al prezentei propuneri este articolul 114. Acesta este temeiul juridic pentru măsurile adoptate în cadrul procedurii legislative ordinare care vizează instituirea sau îmbunătățirea funcționării pieței interne, astfel cum se prevede la articolul 26 din TFUE. În conformitate cu jurisprudența Curții de Justiție a Uniunii Europene, măsurile adoptate în temeiul articolului 114 (fostul articol 95 din TCE) trebuie să aibă ca obiect îmbunătățirea condițiilor pentru instituirea și funcționarea pieței interne. Legiuitorul Uniunii poate utiliza acest temei juridic în special în cazul în care există diferențe între reglementările naționale care obstrucționează libertățile fundamentale și care, prin urmare, au un efect direct asupra funcționării pieței interne sau provoacă denaturări semnificative ale concurenței. •Subsidiaritatea În conformitate cu articolul 4 alineatul (2) din TFUE, UE are competență partajată cu statele membre în ceea ce privește normele privind roamingul în UE, dat fiind că acestea se înscriu în domeniul de politică „piața internă”. În acest sector, numai acțiunea UE este eficace, deoarece problemele nu au putut fi soluționate la nivel național, regional sau local. Prin urmare, acțiunea UE este esențială pentru îmbunătățirea pieței unice a comunicațiilor electronice. Astfel cum a observat avocatul general în cauza de referință C-58/08 Vodafone, se poate considera în mod rezonabil că diferențele de preț dintre apelurile efectuate în statul membru de origine și cele efectuate în roaming descurajează utilizarea serviciilor transfrontaliere precum serviciile de roaming. Descurajarea în acest fel a activităților transfrontaliere poate împiedica instituirea unei piețe interne în care să fie asigurată libera circulație a mărfurilor, a serviciilor și a capitalurilor. Într-adevăr, nu există o activitate transfrontalieră mai evidentă în sectorul telecomunicațiilor mobile decât utilizarea serviciilor de roaming. Faptul că serviciile respective sunt transfrontaliere justifică luarea de măsuri la nivelul UE deoarece statele membre nu pot interveni de unele singure în mod eficace, iar autoritățile naționale de reglementare nu au fost în măsură să soluționeze în mod autonom problemele apărute. În hotărârea sa în cauza C-58/08 Vodafone menționată anterior, Curtea de Justiție a constatat că, în trecut, „nivelul ridicat al tarifelor cu amănuntul fusese considerat drept o problemă persistentă de ANR, de autoritățile publice, precum și de asociațiile de protecție a consumatorilor pe teritoriul întregii Comunități și că încercările de a soluționa această problemă pe baza cadrului juridic existent nu avuseseră drept efect diminuarea tarifelor”. Propunerea include măsuri atât la nivelul pieței cu ridicata, cât și la nivelul pieței cu amănuntul. În hotărârea de mai sus, Curtea de Justiție a constatat, de asemenea, că reglementarea cu ridicata a pieței serviciilor de roaming respectă principiile subsidiarității (și proporționalității), având în vedere că „interdependența dintre tarifele cu amănuntul și tarifele de gros ale serviciilor de roaming are o importanță semnificativă, astfel încât orice măsură care urmărește exclusiv diminuarea tarifelor cu amănuntul fără a influența nivelul costurilor de gros de furnizare a serviciilor de roaming comunitar ar fi fost de natură să perturbe buna funcționare a pieței roamingului comunitar”. Tot astfel, aspectele abordate de noile măsuri incluse în propunere sunt, de asemenea, strict legate și afectate de caracterul transfrontalier al serviciilor de roaming. Prin urmare, aceste aspecte nu pot fi abordate în mod adecvat de către statele membre în mod autonom, iar acțiunea la nivelul UE ar fi mai eficace decât acțiunea la nivel național. De fapt, problemele subiacente pe care propunerea urmărește să le remedieze pot conduce fie la descurajarea utilizării serviciilor de roaming, creând bariere în calea utilizării serviciilor și a aplicațiilor mobile atunci când sunt utilizate în timpul călătoriilor în interiorul pieței unice, fie, în general, la perturbarea bunei funcționări a pieței serviciilor de roaming la nivelul UE. Potrivit jurisprudenței aplicabile, acesta este un obiectiv care trebuie urmărit și care poate fi atins cel mai bine la nivelul UE. •Proporționalitatea Obiectivul normelor UE privind roamingul este de a introduce o abordare comună astfel încât utilizatorii rețelelor publice de comunicații mobile, atunci când călătoresc în interiorul UE, să nu plătească prețuri excesive pentru serviciile de roaming la nivelul UE în comparație cu prețurile naționale competitive, atunci când efectuează și primesc apeluri, când trimit și primesc mesaje SMS și când utilizează servicii de comunicații de date cu comutare de pachete. Acest lucru contribuie la buna funcționare a pieței interne, asigurând în același timp un nivel ridicat de protecție a consumatorilor, stimulând concurența și transparența pe piață și oferind atât stimulente pentru inovare, cât și o marjă mai largă de alegere pentru consumatori. În plus, prezenta propunere introduce măsuri suplimentare care vizează eliminarea obstacolelor persistente în calea unei experiențe autentice de roaming la prețurile de pe piața națională. Întrucât aceste obiective nu pot fi realizate într-o măsură suficientă de către statele membre în condiții sigure, armonizate și în timp util și, prin urmare, pot fi realizate mai bine la nivelul UE, Uniunea poate adopta măsuri, în conformitate cu principiul subsidiarității prevăzut la articolul 5 din tratat. În conformitate cu principiul proporționalității, astfel cum este enunțat la articolul sus-menționat, propunerea de regulament nu depășește ceea ce este necesar pentru atingerea obiectivelor respective. Mai exact, regulamentul îndeplinește criteriul proporționalității și pentru că este prevăzut să se aplice o perioadă limitată de timp, având o dată de expirare (30 iunie 2032, respectiv o durată totală de 10 ani). Durata de 10 ani a noilor norme propuse a fost stabilită având în vedere că un deceniu este durata tipică pentru implementarea pe scară largă a oricărei noi generații de comunicații mobile și pentru dezvoltarea de noi modele de afaceri. Privind în perspectivă, Comisia nu se așteaptă ca, în următorii 10 ani, să existe schimbări semnificative în ceea ce privește condițiile de concurență de pe piață. Scopul stabilirii unei durate de 10 ani este și acela de a oferi siguranță pe piață și de a reduce la minimum sarcina de reglementare. Propunerea include, de asemenea, o abordare flexibilă în ceea ce privește revizuirea tarifelor cu ridicata maxime, care va fi realizată, dacă este necesar, prin adoptarea unui act delegat. În acest fel se va asigura faptul că unul dintre aspectele-cheie ale funcționării pieței serviciilor de roaming poate fi revizuit pe baza unor date fiabile și actualizate. În cauza Vodafone (C­58/08), Curtea de Justiție a Uniunii Europene a recunoscut că, având în vedere importanța obiectivului de protecție a consumatorilor în contextul articolului 95 alineatul (3) din TCE (devenit articolul 114 din TFUE), o intervenție limitată în timp pe o piață concurențială, care face posibilă, în viitorul imediat, protejarea consumatorilor împotriva unor prețuri excesive, precum situația de față, este proporțională cu obiectivul urmărit, chiar dacă ar putea avea consecințe economice negative pentru anumiți operatori. Obligațiile reglementare privind tarifele cu ridicata și cu amănuntul pentru serviciile de voce, SMS și comunicații de date în roaming ar trebui menținute în vederea protejării consumatorilor atât timp cât concurența la nivelul tarifelor cu amănuntul sau cu ridicata nu este pe deplin dezvoltată. Evaluarea impactului care însoțește prezenta propunere abordează în detaliu proporționalitatea în secțiunea 7.3 - Coerență și proporționalitate. •Alegerea instrumentului

După cum s-a menționat mai sus, noul regulament propus este o reformare a Regulamentului (UE) nr. 531/2012 care înlocuiește numeroase acte pe care le conține și cărora le aduce modificări suplimentare. Prin urmare, instrumentul propus are aceeași formă legislativă. Revizuirea reprezintă o oportunitate de a simplifica structura și conținutul actuale ale Regulamentului (UE) nr. 531/2012 în vederea îmbunătățirii coerenței sale și a consecvenței cu obiectivul privind adecvarea reglementărilor. 3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI •Evaluările ex-post/verificarea adecvării legislației existente Aspectele abordate de prezenta propunere au fost identificate în Raportul de revizuire al Comisiei din 2019. Acesta se bazează pe o multitudine de date pentru a evalua în ce măsură Regulamentul (UE) nr. 531/2012 și-a atins obiectivele și modul în care a funcționat piața serviciilor de roaming după intrarea în vigoare a normelor privind RLAH. În plus, întrebările retrospective ale consultării publice care a avut loc în 2020 și constatările sondajelor online comune realizate de Comisie și de Organismul Autorităților Europene de Reglementare în Domeniul Comunicațiilor Electronice (OAREC) (în 2018, 2019 și 2020) vin în completarea concluziilor Raportului de revizuire al Comisiei și sunt complementare acestora. Raportul de revizuire al Comisiei confirmă faptul că, în general, piața serviciilor de roaming funcționează bine în baza normelor privind RLAH și că normele au avut un impact pozitiv. Raportul concluzionează că, în pofida faptului că există indicii ale unei dinamici concurențiale atât pe piața cu amănuntul, cât și pe piața cu ridicata, condițiile de bază ale concurenței nu s-au schimbat și probabil că nu se vor schimba în viitorul apropiat astfel încât să justifice eliminarea reglementării pieței serviciilor de roaming cu amănuntul sau cu ridicata. În plus, constatările Raportului de revizuire al Comisiei și alte dovezi colectate în cadrul revizuirii au identificat probleme nerezolvate în ceea ce privește serviciile de roaming, din punctul de vedere al calității serviciului, al comunicațiilor către serviciile cu valoare adăugată și al accesului la serviciile de urgență. Prezenta propunere abordează toate aceste aspecte în cadrul noilor măsuri pe care le propune. •Consultările părților interesate Prezenta propunere și evaluarea impactului care o însoțește s-au bazat pe o amplă consultare cu părțile interesate. În special, au fost colectate opinii din partea publicului și a asociațiilor de consumatori, a autorităților naționale de reglementare (ANR), a OAREC, a operatorilor de rețele mobile (MNO), a operatorilor de rețele mobile virtuale (MVNO), a părților interesate din mediul de afaceri (inclusiv a IMM-urilor), a autorităților guvernamentale, a asociațiilor din sector și a altor părți interesate. Comisia a organizat o consultare publică de 12 săptămâni, în perioada 19 iunie-11 septembrie 2020. Scopul consultării a fost de a colecta opinii (1) cu privire la serviciile de roaming cu amănuntul, în special cu privire la impactul eventualei introduceri a unor clarificări și a unor măsuri referitoare la calitatea serviciului, la serviciile cu valoare adăugată și la comunicațiile de urgență în scenariul utilizării lor în roaming; (2) cu privire la furnizarea de servicii de roaming cu ridicata; (3) cu privire la sarcina administrativă legată de Regulamentul (UE) nr. 531/2012 și la impactul eventualelor măsuri de simplificare. Prin intermediul chestionarului online, au fost primite în total 175 de răspunsuri. Alte activități de consultare au fost organizate pe marginea tematicilor următoare, descrise la rubrica „Colectarea și utilizarea expertizei”: 1.publicarea evaluării inițiale a impactului pentru a colecta feedback timp de patru săptămâni. 2.Sondaje online comune ale Comisiei/OAREC. Contribuțiile din partea actorilor de pe piață au fost colectate prin sondaje online anuale efectuate de MNO, MVNO și ANR. În iunie 2018 și martie 2019, sondajele au colectat informații cu privire la punerea în aplicare a politicii utilizării rezonabile, la derogările în vederea menținerii sustenabilității și la alte aspecte legate de punerea în aplicare a normelor UE în materie de roaming. În martie 2020, sondajul a vizat și alte aspecte, cum ar fi calitatea serviciului, serviciile cu valoare adăugată, comunicațiile de urgență, evoluțiile tehnologice și comunicațiile de la mașină la mașină, costul punerii în aplicare și sarcina administrativă. 3.OAREC a fost consultat și a furnizat contribuții ample, inclusiv cu privire la aspecte prospective. Extrem de importante în acest sens sunt Avizul formal al OAREC privind funcționarea pieței serviciilor de roaming, analiza suplimentară privind costurile și contribuția suplimentară la evaluarea impactului, realizată la solicitarea Comisiei. În plus, Comisia a luat în considerare consultările cu OAREC și rapoartele sale de monitorizare a pieței: rapoartele semestriale ale OAREC privind indicii de referință pentru serviciile de roaming internațional, bazate pe culegerea de date specifice, și raportul anual al OAREC privind transparența și comparabilitatea tarifelor de roaming. 4.Interviuri specifice privind evoluțiile pieței serviciilor de roaming, ca parte a studiului Comisiei intitulat „Evoluțiile tehnologice și serviciile de roaming”. Contractantul a organizat mai multe interviuri cu operatori implicați în lanțul valoric global al conectivității și a efectuat un sondaj online specific privind impactul potențial al evoluțiilor tehnologice asupra pieței serviciilor de roaming. 5.Sondajul Eurobarometru Flash, realizat la un an după eliminarea tarifelor de roaming. Acesta a inclus întrebări referitoare la utilizarea serviciilor de roaming în timpul călătoriilor efectuate în UE, nivelul de informare a clienților cu privire la eliminarea tarifelor de roaming, beneficiile percepute ale acestei eliminări, costurile percepute ale roamingului în rândul persoanelor care nu călătoresc și utilizarea serviciilor de telefonie mobilă în alte țări ale UE. La elaborarea evaluării impactului care însoțește prezenta propunere s-a ținut cont de informațiile și opiniile colectate. Datele au fost utilizate pentru a evalua Regulamentul (UE) nr. 531/2012, pentru a examina problemele nerezolvate în cadrul unui scenariu de roaming și pentru a elabora opțiunile de politică prezentate în evaluarea impactului. Consultarea publică a confirmat beneficiile pe care urmărește să le aducă Regulamentul privind roamingul și faptul că normele UE privind roamingul sunt în continuare necesare și sunt în beneficiul consumatorilor și al întreprinderilor din UE. Marea majoritate a respondenților la consultarea publică, din toate grupurile, au răspuns că normele UE privind roamingul au promovat în mod semnificativ interesele consumatorilor și ale întreprinderilor din UE/SEE.

•Obținerea și utilizarea expertizei În plus față de formele de consultare menționate mai sus, Comisia a analizat în mod independent datele colectate de OAREC și a efectuat următoarea analiză utilizând datele respective: 6.Raportul privind revizuirea pieței serviciilor de roaming și documentul de lucru al serviciilor Comisiei care îl însoțește (denumit „Raportul de revizuire al Comisiei”) au colectat și au prezentat dovezi cu privire la măsura în care Regulamentul (UE) nr. 531/2012 și-a atins obiectivele; 7.Raportul intermediar către Parlamentul European și Consiliu privind punerea în aplicare a normelor privind roamingul la prețurile de pe piața națională în primele 18 luni; 8.Documentul de lucru al serviciilor Comisiei privind rezultatele revizuirii normelor privind politica utilizării rezonabile a serviciilor de roaming și derogarea în vederea menținerii sustenabilității. Comisia s-a bazat, de asemenea, pe avizele experților externi în ceea ce privește următoarele direcții de lucru: 9.Modelul de cost pentru evaluarea costurilor de furnizare a serviciilor de roaming cu ridicata în SEE; 10.Studiul Comisiei privind evoluțiile tehnologice și serviciile de roaming, realizat în perioada decembrie 2018-iunie 2019; 11.Analiza Centrului Comun de Cercetare (JRC) al Comisiei. JRC a oferit un sprijin larg pentru pregătirea evaluării impactului, în special prin (a) dezvoltarea modelului de sustenabilitate și a analizei contrafactuale pentru a evalua beneficiile aduse consumatorilor și prin (b) măsurarea calității serviciilor de roaming, cu ajutorul unor teste pe teren. •Evaluarea impactului Evaluarea impactului care însoțește prezenta propunere a fost prezentată Comitetului de control normativ, care a emis un aviz favorabil la 20 noiembrie 2020. Au fost luate în considerare patru opțiuni: Opțiunea 1 – Scenariul de referință. Aceasta ar implica prelungirea, dincolo de anul 2022, a normelor Regulamentului (UE) nr. 531/2012, menținând neschimbate dispozițiile acestuia, atât în ceea ce privește piața cu amănuntul, cât și piața cu ridicata. În special, ar continua să se aplice nivelul tarifelor cu ridicata maxime aplicabile la 30 iunie 2022, iar cele două mecanisme de salvgardare (utilizarea rezonabilă și sustenabilitatea) s-ar aplica și ele în continuare. Nu ar urma să se ia măsuri pentru a remedia problemele nerezolvate legate de calitatea serviciului, de serviciile cu valoare adăugată sau de accesul la serviciile de urgență în roaming. Opțiunea 2 – Continuitate cu o transparență sporită Aceasta ar implica prelungirea, dincolo de anul 2022, a normelor Regulamentului (UE) nr. 531/2012, cu unele clarificări și cu adoptarea unor măsuri suplimentare pentru a spori transparența și a consolida concurența. Tarifele cu ridicata maxime aplicabile la 30 iunie 2022 ar continua să se aplice. Pentru a asigura o experiență autentică de roaming la prețurile de pe piața națională, această opțiune ar implica luarea de măsuri pentru a spori transparența în ceea ce privește calitatea serviciului, serviciile cu valoare adăugată și accesul la serviciile de urgență. De asemenea, ar urma să se ia măsuri pentru a se asigura respectarea obligației de a oferi un acces neutru din punct de vedere tehnologic (în ceea ce privește tehnologia și generațiile de rețea) pentru serviciile de roaming cu ridicata și s-ar atinge un nivel minim de simplificare și reducere a sarcinii administrative. Opțiunea 3 – O experiență RLAH sustenabilă și autentică Întrucât aceasta a fost opțiunea preferată, măsurile propuse în cadrul acestei opțiuni sunt descrise în detaliu mai sus. Opțiunea 4 – Obligații extinse în domeniul serviciilor cu ridicata și cu amănuntul pentru o experiență RLAH îmbunătățită În plus față de măsurile luate în cadrul opțiunii 3, această opțiune ar spori sustenabilitatea RLAH și recuperarea costurilor la nivelul pieței cu ridicata. Ea ar impune noi obligații privind calitatea serviciului, aplicabile și operatorilor vizitați, pentru a asigura o experiență RLAH autentică, iar pentru operatorul din țara de origine ar prevedea, la nivelul pieței cu ridicata, obligația de a solicita aceeași calitate a serviciului ca și cea oferită în țara de origine, pentru toate acordurile cu ridicata, fără să existe o rețea preferată. Această opțiune ar include o funcționalitate de participare facultativă care le-ar permite clienților să primească informații suplimentare cu privire la diferitele posibilități de accesare a serviciilor de urgență. De asemenea, aceasta ar avea în vedere crearea unei baze de date unice la nivelul Uniunii pentru seriile de numere aferente serviciilor cu valoare adăugată, inclusiv informații tarifare, pentru a le oferi utilizatorilor finali acces la informații privind seriile de numere aferente serviciilor cu valoare adăugată și tarifele aplicabile. Opțiunea de a lăsa să expire normele actuale privind serviciile de roaming a fost respinsă dintr-un stadiu incipient. Pe baza analizei efectuate în cadrul evaluării impactului, opțiunea 3 este cea mai potrivită pentru a îmbunătăți în mod considerabil sustenabilitatea și ar reduce numărul de operatori cu o marjă negativă de roaming care depășește 3 % din marja lor națională. Se preconizează că acest lucru va avea un impact pozitiv în ceea ce privește beneficiile pe care le-ar aduce consumatorilor, deoarece reduce necesitatea ca operatorii să solicite o derogare pentru a aplica o suprataxă în baza mecanismului de sustenabilitate, permițând astfel unui număr mai mare de utilizatori finali să beneficieze pe deplin de experiența RLAH. Scopul este să se creeze condiții prealabile pentru ca operatorii să ofere aceeași calitate a serviciului în roaming ca și la nivel național și să li se ofere consumatorilor posibilitatea de a profita pe deplin de viitoarele evoluții tehnologice și de inovarea generată de tehnologia 5G. Un alt scop este acela de a rezolva problema lipsei de claritate de la nivelul pieței cu ridicata în ceea ce privește accesul la serviciile de urgență în roaming și de a oferi instrumente utile pentru a remedia problemele nerezolvate legate de utilizarea serviciilor cu valoare adăugată în roaming. Această opțiune urmărește să sporească gradul de informare a consumatorilor (i) cu privire la posibilitatea de a li se percepe prețuri ridicate atunci când utilizează servicii cu valoare adăugată și (ii) cu privire la modalitatea prin care pot accesa serviciile de urgență în roaming. Prin urmare, această opțiune poate contribui în mod substanțial la asigurarea unei experiențe RLAH autentice pentru clienți și poate avea un impact social general pozitiv. Măsurile propuse se limitează la aspectele care s-a dovedit că au fost insuficient abordate la nivel național și pentru care este necesară o abordare armonizată. În schimb, s-a considerat că măsurile incluse în cadrul opțiunii 1 (scenariul de referință) și al opțiunii 2 nu permit atingerea obiectivelor de revizuire a normelor în materie de roaming.

În cele din urmă, măsurile incluse în opțiunea 4 au fost considerate excesiv de intruzive, împovărătoare și disproporționate. Eventualele garanții suplimentare în materie de reglementare oferite în cadrul opțiunii 4 nu ar contrabalansa complexitatea punerii în aplicare a măsurilor propuse. •Adecvarea reglementărilor și simplificarea (REFIT) Propunerea include următoarele măsuri de simplificare a normelor și de reducere a sarcinii administrative: (i) Revizuirea tarifelor cu ridicata maxime prin adoptarea unui act delegat. Prezenta propunere prevede o procedură simplificată de revizuire a tarifelor cu ridicata maxime, definind în detaliu criteriile de stabilire a acestor tarife și împuternicind Comisia să le modifice ulterior printr-un act delegat. Scopul este de a simplifica și de a reduce sarcina de reglementare pentru Comisia Europeană, Consiliu, Parlamentul European și, într-o mai mică măsură, pentru OAREC și alte părți interesate. (ii) Abrogarea obligației de vânzare separată a serviciilor de roaming cu amănuntul reglementate. Dispoziția care obligă operatorii să asigure vânzarea separată de servicii de roaming cu amănuntul reglementate va fi abrogată, inclusiv actul de punere în aplicare aferent. Această măsură structurală a fost propusă în vederea îmbunătățirii concurenței pe piața serviciilor de roaming cu amănuntul. Motivul abrogării acestei măsuri este faptul că dispozițiile au încetat să mai producă efecte atunci când au fost introduse normele privind roamingul la prețurile de pe piața națională și nu ar mai fi proporțional ca furnizorii naționali să fie obligați să furnizeze acest tip de servicii. Abrogarea acestor dispoziții va avea un impact pozitiv asupra operatorilor prin reducerea costurilor de întreținere aferente și a sarcinii de menținere a unor oferte (în mare măsură depășite) de vânzare separată a serviciilor de comunicații de date în roaming. (iii) Abrogarea actului de punere în aplicare privind media ponderată a ratelor maxime de terminare a apelurilor în rețelele mobile În temeiul Regulamentului (UE) nr. 531/2012, suprataxa aplicată în cazuri excepționale pentru apelurile în roaming reglementate primite nu trebuie să depășească tarifele maxime de terminare a apelurilor mobile în întreaga UE stabilite într-un act de punere în aplicare adoptat în fiecare an de Comisia Europeană, pe baza informațiilor furnizate de OAREC. Odată cu definirea unui tarif maxim unic la nivelul UE de terminare a apelurilor de voce în rețelele mobile, acest act de punere în aplicare devine redundant, iar procesul de adoptare ar reprezenta o sarcină de reglementare inutilă. Prin urmare, orice suprataxă aplicată apelurilor în roaming reglementate primite nu ar trebui să depășească tariful maxim unic la nivelul UE de terminare a apelurilor de voce în rețelele mobile. Această modificare ar reduce, de asemenea, sarcina OAREC de a furniza informații Comisiei, având în vedere responsabilitățile deja extinse în materie de raportare și colectare a datelor pe care le are OAREC în temeiul Regulamentului (UE) nr. 531/2012. (iv) Alinierea dispozițiilor în vigoare cu privire la modalitatea de stabilire a tarifelor maxime în alte monede decât moneda euro. Regulamentul (UE) nr. 531/2012 stabilește norme care obligă furnizorii de servicii din statele membre a căror monedă nu este euro să revizuiască anual tarifele cu ridicata maxime și suprataxele cu amănuntul pentru serviciile de roaming reglementate. Regula aplicată pentru comunicațiile în interiorul UE în temeiul Regulamentului (UE) 2015/2120, astfel cum a fost modificat prin Regulamentul (UE) 2018/1971, prevede că tarifele maxime în alte monede decât euro trebuie să fie revizuite anual și să se aplice de la 15 mai, utilizând media cursurilor de schimb de referință publicate la datele de 15 ianuarie, 15 februarie și 15 martie din același an. Se propune alinierea dispozițiilor Regulamentului (UE) nr. 531/2012 la dispozițiile privind comunicațiile în interiorul UE, definindu-se aceeași dată pentru revizuirea suprataxei pentru serviciile de roaming (15 mai în loc de 1 mai) și aceeași metodă de calculare a monedelor respective. Măsura propusă ar aduce claritate și ar reduce sarcina administrativă a operatorilor din afara zonei euro, care trebuie să publice tarifele respective de două ori atunci când sunt revizuite suprataxele de roaming sau tarifele pentru comunicațiile în interiorul UE. De asemenea, aceasta ar reduce sarcina de monitorizare pentru ANR-urile responsabile cu monitorizarea cursurilor de schimb revizuite. Se preconizează că această măsură va avea efecte pozitive la nivelul pieței cu amănuntul, prețurile cu amănuntul urmând să fie actualizate o dată pe an, în loc de două ori, așa cum se întâmplă în prezent. Acest lucru poate reduce în mod considerabil obligația operatorilor de a informa clienții cu privire la modificarea condițiilor contractuale. (v) Simplificarea obligațiilor de monitorizare și raportare ale OAREC. Pentru a reduce sarcina de reglementare care le revine operatorilor, ANR-urilor și OAREC, Comisia propune fuzionarea și simplificarea procesului de monitorizare și a obligațiilor de raportare ale OAREC. Se preconizează că simplificarea procesului de raportare al OAREC va reduce sarcina administrativă care le revine operatorilor, ANR-urilor și OAREC. •Drepturile fundamentale A fost analizat impactul propunerii asupra drepturilor fundamentale, cum ar fi libertatea de a desfășura o activitate economică. În această privință, ținând cont de faptul că plafoanele propuse vizează remedierea unei disfuncționalități a pieței și asigură recuperarea costurilor, acestea nu constituie o măsură disproporționată în raport cu obiectivul urmărit, nici o ingerință de netolerat care ar impieta asupra substanței înseși a acestei libertăți. Posibilitatea de a nu aplica aceste plafoane este, de asemenea, menită să lase mai multă libertate părților de a încheia un acord de comercializare cu ridicata. 4.IMPLICAȚII BUGETARE Implicațiile bugetare ale prezentei propuneri, precum și resursele umane și administrative necesare sunt indicate în detaliu în fișa financiară legislativă însoțitoare. 5.ELEMENTE DIVERSE •Planurile de implementare și mecanismele de monitorizare, evaluare și raportare Propunerea va intra în vigoare la 1 iulie 2022, iar dispozițiile sale se vor aplica de la această dată, cu excepția cazului în care se prevede altfel la articole specifice. În ceea ce privește conținutul procesului de monitorizare și evaluare, clauza de revizuire de la articolul 21 din prezenta propunere precizează criteriile de evaluare a fiecărei măsuri specifice prezentei inițiative. Articolul 21 prevede că vor exista două rapoarte de revizuire, primul urmând să fie prezentat până la 30 iunie 2025, iar al doilea până la 30 iunie 2029.

OAREC va continua să joace un rol esențial în colectarea de date de la autoritățile naționale de reglementare pentru monitorizarea evoluțiilor de pe piața serviciilor de roaming și a impactului punerii în aplicare a măsurilor privind roamingul în UE. OAREC va continua, de asemenea, să furnizeze Comisiei avizele necesare, inclusiv pentru revizuirea normelor existente. •Explicații detaliate cu privire la prevederile specifice ale propunerii Propunerea modifică regulamentul actual cu scopul de a-i aduce următoarele modificări de fond: Articolul 1 definește obiectul și domeniul de aplicare al regulamentului. Acest articol modifică regulamentul anterior pentru a-i aduce următoarele modificări de fond: (i)abrogă trimiterea la dispozițiile care permit vânzarea separată a serviciilor de roaming reglementate, întrucât acestea nu vor mai produce efecte odată cu intrarea în vigoare a normelor privind roamingul la prețurile de pe piața națională; (ii)abrogă trimiterea la normele tranzitorii privind tarifele care pot fi percepute de furnizorii de servicii de roaming, întrucât acestea au devenit caduce odată cu eliminarea tarifelor de roaming cu amănuntul în UE, la 15 iunie 2017; (iii)abrogă trimiterea la Directiva-cadru în urma reformării orizontale a cadrului de reglementare pentru comunicațiile electronice prin Directiva (UE) 2018/1972; (iv)propune modificarea tarifelor maxime exprimate în alte monede decât moneda euro pentru a alinia dispozițiile actuale la dispozițiile privind comunicațiile în interiorul UE. Articolul 2 privind definițiile modifică regulamentul actual abrogând două definiții, respectiv „furnizorul alternativ de servicii de roaming” și „vânzarea separată a serviciilor de comunicații de date în roaming cu amănuntul reglementate”, deoarece acestea au devenit inutile atunci când au fost abrogate dispozițiile care permit vânzarea separată a serviciilor de comunicații de date în roaming reglementate. Articolul 3 include dispoziții privind accesul cu ridicata la serviciile de roaming, oferta de referință și rezilierea acordurilor de roaming cu ridicata. Acest articol modifică regulamentul anterior introducând următoarele modificări de fond: (i)face trimitere explicită la necesitatea ca accesul cu ridicata la serviciile de roaming să acopere și orice tehnologie de rețea și generație de rețea disponibilă și să asigure faptul că furnizorului de servicii de roaming i se permite cel puțin să reproducă în roaming nivelul de servicii de telefonie mobilă cu amănuntul oferit pe piața națională; (ii)precizează că oferta de referință trebuie să conțină toate informațiile necesare furnizorilor de servicii de roaming pentru a le oferi clienților acces gratuit în roaming la serviciile de urgență prin intermediul comunicațiilor de urgență și al transmiterii gratuite a informațiilor de localizare a apelantului. Articolul 5 privind serviciile de roaming cu amănuntul reglementate include acum și obligația explicită a operatorului vizitator, sub rezerva fezabilității tehnice, de a furniza servicii de roaming cu amănuntul reglementate în aceleași condiții ca la nivel național, în special în ceea ce privește calitatea serviciului. Articolele 6 și 7 stabilesc norme privind politica utilizării rezonabile și derogările în vederea menținerii sustenabilității, care rămân, în esență, neschimbate față de regulamentul anterior. În ceea ce privește utilizarea rezonabilă și mecanismul de derogare în vederea menținerii sustenabilității, articolul 8 clarifică faptul că Regulamentul de punere în aplicare (UE) 2016/2286 al Comisiei continuă să se aplice până la adoptarea următorului regulament de punere în aplicare. Articolul 9 reglementează aplicarea excepțională a suprataxelor cu amănuntul pentru serviciile de roaming cu amănuntul reglementate și oferirea de tarife alternative. Acest articol modifică regulamentul anterior: (i)abrogând dispoziția care prevede că suma dintre prețul național cu amănuntul și orice suprataxă aplicată pentru apelurile în roaming reglementate efectuate, mesajele SMS în roaming reglementate trimise sau serviciile de comunicații de date în roaming reglementate nu trebuie să depășească anumite limite stabilite. Aceste dispoziții au devenit redundante atunci când au intrat în vigoare, la 15 iunie 2017, normele privind roamingul la prețurile de pe piața națională și ar avea un efect de denaturare a concurenței; (ii)abrogând dispoziția care stabilește obligația UE de a adopta actul de punere în aplicare privind media ponderată a tarifelor maxime de terminare a apelurilor în rețelele mobile pentru a stabili limita pentru orice suprataxă aplicată apelurilor în roaming reglementate primite; (iii)nu în ultimul rând, această dispoziție reglementează în mod specific conținutul unui contract care include servicii de roaming. Ea face o trimitere explicită la obligația de a furniza informații cu privire la calitatea serviciului la care clienții se așteaptă în mod rezonabil atunci când utilizează serviciile de roaming. În plus, acest articol modifică regulamentul anterior impunând furnizorilor de servicii de roaming obligația de a se asigura că în contract sunt incluse informații cu privire la tipul de servicii care pot face obiectul unor tarife mai mari. Scopul acestei dispoziții este de a spori gradul de informare a clienților cu privire la faptul că li se pot aplica tarife mai mari în cazul în care utilizează servicii cu valoare adăugată în roaming. Articolele 10, 11 și 12 privind tarifele cu ridicata pentru efectuarea de apeluri în roaming reglementate, tarifele cu ridicata pentru mesajele SMS în roaming reglementate și tarifele cu ridicata pentru serviciile de comunicații de date în roaming reglementate modifică normele anterioare pentru a introduce noi niveluri ale tarifelor cu ridicata maxime. În acest fel se asigură faptul că operatorii de servicii cu ridicata pot furniza în mod sustenabil servicii de roaming la prețurile de pe piața națională și își pot recupera costurile. Articolul 13, care urmărește să asigure accesul neîntrerupt, eficace și gratuit la comunicațiile de urgență, include o nouă dispoziție care precizează că nu se pot percepe tarife pentru comunicațiile de urgență inițiate de clienții serviciului de roaming.

Articolul 14 modifică regulamentul anterior introducând obligația de ale furniza clienților, prin intermediul unui SMS, informații cu privire la riscurile potențiale ale unor tarife mai ridicate dacă utilizează servicii cu valoare adăugată. Articolul 16 introduce o nouă obligație pentru furnizorii de servicii de roaming de a furniza informații clienților serviciilor de roaming cu privire la modul de accesare a serviciilor de urgență în statul membru vizitat. Articolul 17 include o nouă dispoziție prin care OAREC este mandatat să creeze și să întrețină o bază de date unică la nivelul Uniunii pentru seriile de numere aferente serviciilor cu valoare adăugată din statele membre. Scopul este de a crea, pe de o parte, un instrument de transparență pentru a le oferi ANR-urilor și operatorilor acces direct la informații referitoare la seriile de numere care pot genera costuri mai mari și, pe de altă parte, de a constitui o etapă intermediară în vederea sporirii transparenței la nivelul pieței cu amănuntul. Articolul 21 reglementează procesul de revizuire. Cea mai importantă modificare a normelor anterioare constă în înlocuirea procedurii legislative ordinare de revizuire a tarifelor cu ridicata maxime cu o împuternicire acordată Comisiei de a modifica tarifele prin adoptarea unui act delegat. Articolele 22 și 23 includ noi dispoziții care stabilesc criterii detaliate și parametri pentru acest act delegat și condițiile în care Comisia poate exercita această competență delegată. Propunerea abrogă articolele 4 și 5 din Regulamentul (UE) nr. 531/2012 privind vânzarea separată a serviciilor de date în roaming cu amănuntul reglementate și articolul 11 din Regulamentul (UE) nr. 531/2012 privind caracteristicile tehnice ale mesajelor SMS în roaming reglementate. 🡻 531/2012 2021/0045 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI privind roamingul în rețelele publice de comunicații mobile în interiorul Uniunii (reformare) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European, având în vedere avizul Comitetului Regiunilor, hotărând în conformitate cu procedura legislativă ordinară, întrucât:

⇩ nou (1)Regulamentul (UE) nr. 531/2012 al Parlamentului European și al Consiliului a fost modificat substanțial în mai multe rânduri. Întrucât se impun noi modificări, este necesar, din motive de claritate, să se procedeze la reformarea respectivului regulament. (2)Mai exact, în 2015, Parlamentul European și Consiliul au adoptat Regulamentul (UE) 2015/2120, care modifica Regulamentul (UE) nr. 531/2012 și prevedea eliminarea în Uniune, începând cu data de 15 iunie 2017, a suprataxelor aplicate serviciilor de roaming cu amănuntul, sub rezerva utilizării rezonabile a serviciilor de roaming și a posibilității de a aplica un mecanism de derogare în vederea menținerii sustenabilității eliminării tarifelor de roaming cu amănuntul, denumită și „roaming la prețurile de pe piața națională” („roam like at home” – RLAH). În plus, Comisia a efectuat o analiză a pieței serviciilor de roaming cu ridicata cu scopul de a evalua măsurile care ar fi necesare pentru a permite eliminarea suprataxelor de roaming cu amănuntul, în conformitate cu articolul 19 din Regulamentul (UE) nr. 531/2012. Prin urmare, la 17 mai 2017 a fost adoptat Regulamentul (UE) 2017/920 al Parlamentului European și al Consiliului, cu obiectivul de a reglementa funcționarea piețelor naționale de roaming cu ridicata în scopul eliminării suprataxelor de roaming cu amănuntul până la data de 15 iunie 2017, fără a provoca denaturări ale piețelor naționale vizitate și de origine. (3)La 29 noiembrie 2019, Comisia a publicat prima sa evaluare completă a pieței serviciilor de roaming (denumită în continuare „raportul Comisiei”), în care demonstrează că eliminarea suprataxelor de roaming cu amănuntul a adus beneficii semnificative călătorilor din întreaga Uniune. Utilizarea serviciilor de comunicații mobile (serviciile reglementate de voce, SMS sau serviciile de comunicații de date în roaming) în cursul călătoriilor efectuate în Uniune a cunoscut o creștere rapidă și robustă, ceea ce confirmă impactul pe care l-au avut în acest sens normele Uniunii în materie de roaming. Concluzia raportului este că, în ciuda semnelor care indică o anumită dinamică a concurenței pe piețele serviciilor de roaming cu amănuntul și cu ridicata, condițiile de bază ale concurenței nu s-au schimbat și probabil că nici nu se vor schimba în viitorul apropiat. Prin urmare, reglementarea pieței serviciilor de roaming cu amănuntul și cu ridicata este în continuare necesară și nu poate fi revocată. Raportul Comisiei a relevat în special faptul că, la nivelul pieței cu ridicata, reducerea drastică a plafoanelor aplicabile prețurilor a contribuit la o reducere și mai mare a prețurilor serviciilor de roaming cu ridicata, care a fost avantajoasă pentru operatorii expeditori neți. Raportul Comisiei a ținut seama de recomandarea Organismului Autorităților Europene de Reglementare în Domeniul Comunicațiilor Electronice (OAREC) de a reduce și mai mult plafoanele aplicabile prețurilor pentru furnizarea serviciilor de roaming cu ridicata. În contextul evaluării impactului prezentului regulament, Comisia a furnizat analiza necesară și a documentat necesitatea reducerii în continuare a plafoanelor aplicabile prețurilor pentru serviciile de roaming cu ridicata, evaluând totodată nivelul reducerii care le-ar permite operatorilor rețelelor vizitate să recupereze costurile furnizării serviciilor de roaming cu ridicata. În ceea ce privește calitatea serviciului, raportul Comisiei reamintește cerința prevăzută în Regulamentul (UE) nr. 531/2012 de a se garanta clientului serviciilor de roaming accesul la același nivel al serviciului într-o altă țară din UE, la același preț, atât timp cât serviciul respectiv poate fi furnizat prin intermediul rețelei vizitate. Raportul Comisiei ia notă de evoluția foarte recentă legată de apariția unor noi modalități de tranzacționare a traficului în roaming cu ridicata, cum ar fi platformele de tranzacționare online, care au potențialul de a stimula concurența pe piața serviciilor de roaming cu ridicata și de a facilita procesul de negociere dintre operatori. Nu în ultimul rând, raportul observă că piața nu a recurs la posibilitatea vânzării separate a serviciilor de comunicații de date în roaming. (4)Întrucât Regulamentul (UE) nr. 531/2012 expiră la 30 iunie 2022, scopul prezentului regulament este de a-l reforma introducând totodată noi măsuri care să îi sporească transparența, inclusiv cu privire la utilizarea serviciilor cu valoare adăugată în roaming, și de a asigura o experiență RLAH autentică din punctul de vedere al calității serviciului și al accesului la serviciile de urgență în roaming. Durata acestui nou regulament este fixată la 10 ani, până în 2032, astfel încât să se ofere siguranță pe piață și să se reducă la minimum sarcina impusă de reglementare, introducându-se totodată un mecanism care să permită intervenția, ca măsură provizorie, la nivelul pieței serviciilor cu ridicata, dacă evoluțiile pieței impun acest lucru. 🡻 531/2012 considerentul 1 (adaptat) Regulamentul (CE) nr. 717/2007 al Parlamentului European și al Consiliului din 27 iunie 2007 privind roamingul în rețelele publice de comunicații mobile în interiorul Comunității a fost modificat în mod substanțial . Din motive de claritate, ar trebui, cu ocazia noilor modificări, să se procedeze la reformarea regulamentului menționat. 🡻 531/2012 considerentul 2 Obiectivul de a reduce diferența dintre tarifele naționale și cele de roaming, care a fost cuprins în cadrul de evaluare comparativă pentru perioada 2011-2015 al Comisiei, susținut de Grupul la nivel înalt i2010 în noiembrie 2009, și inclus în Comunicarea Comisiei intitulată „O agendă digitală pentru Europa”, ar trebui să rămână și obiectivul prezentului regulament. Vânzarea separată preconizată a serviciilor de roaming și a serviciilor naționale ar trebui să stimuleze concurența și implicit să ducă la reducerea prețurilor pentru clienți și la crearea unei piețe interne a serviciilor de roaming în Uniune cu diferențe nesemnificative între tarifele naționale și cele de roaming. Serviciile de roaming la nivelul Uniunii pot stimula dezvoltarea unei piețe interne a telecomunicațiilor în Uniune. 🡻 531/2012 considerentul 4 Nivelul ridicat al tarifelor pentru serviciile de voce, SMS și de comunicații de date în roaming pe care trebuie să le plătească utilizatorii de rețele publice de comunicații mobile, precum studenții, persoanele care călătoresc în scop de afaceri și turiștii, acționează ca un obstacol în calea utilizării dispozitivelor mobile cu ocazia călătoriilor în străinătate, în interiorul Uniunii, și prezintă importanță pentru consumatori, autoritățile naționale de reglementare și instituțiile Uniunii, constituind totodată un obstacol semnificativ pentru piața internă. Aceste tarife excesive cu amănuntul decurg atât din tarifele cu ridicata mari percepute de operatorul străin al rețelei-gazdă, cât și, în multe cazuri, din marjele ridicate asupra prețului cu amănuntul, impuse de propriul operator de rețea al clientului. Din cauza absenței concurenței, adeseori reducerile tarifelor cu ridicata nu sunt transferate utilizatorului final. Cu toate că anumiți operatori au introdus recent formule tarifare care oferă clienților condiții mai avantajoase și prețuri relativ mai scăzute, există încă dovezi că relația dintre costuri și prețuri este foarte diferită de cea care ar exista pe o piață competitivă. 🡻 531/2012 considerentul 5 Tarifele de roaming ridicate constituie un obstacol în calea eforturilor Uniunii de a avea o economie bazată pe cunoaștere și în calea realizării unei piețe interne de 500 de milioane de consumatori. Traficul de date mobile este facilitat prin alocarea unui spectru de frecvențe radio suficient în vederea utilizării de către consumatori și întreprinderi a serviciilor de voce, SMS și de comunicații de date oriunde în Uniune. Prin stabilirea alocării unui spectru suficient și corespunzător în timp util pentru a sprijini obiectivele de politică ale Uniunii și a satisface în mod optim cererea crescândă de trafic de date wireless, Programul multianual pentru politica în domeniul spectrului de frecvențe radio instituit prin Decizia 243/2012/UE a Parlamentului European și a Consiliului va deschide calea pentru o dezvoltare care va permite Uniunii să devină lider mondial în ceea ce privește vitezele în bandă largă, mobilitatea, acoperirea și capacitatea, facilitând apariția unor modele noi de întreprinderi și a unor tehnologii noi, contribuind astfel la reducerea problemelor structurale la nivelul comercializării cu ridicata a serviciilor de roaming. 🡻 531/2012 considerentul 7 (adaptat)

Comisia, în Comunicarea sa privind raportul intermediar cu privire la stadiul de dezvoltare a serviciilor de roaming în Uniunea Europeană a constatat că evoluțiile tehnologice și/sau alternativele la serviciile de roaming, precum disponibilitatea serviciilor Voice over internet Protocol (VoIP) sau wi-fi, pot face piața internă a serviciilor de roaming a Uniunii să devină mai competitivă. Cu toate că aceste alternative, în special serviciile VoIP, sunt utilizate tot mai mult la nivel național, nu s-au înregistrat evoluții spectaculoase ale utilizării lor în condiții de roaming. 🡻 531/2012 considerentul 8 Având în vedere dezvoltarea rapidă a traficului de date mobile și numărul tot mai mare al clienților care utilizează servicii de voce, SMS și de comunicații de date în roaming în străinătate, există nevoia de a spori presiunea concurențială, de a dezvolta modele de întreprinderi și tehnologii noi. Reglementarea tarifelor pentru serviciile de roaming ar trebui să fie concepută astfel încât să nu descurajeze concurența în sensul atingerii unor niveluri mai mici ale prețurilor. 🡻 531/2012 considerentul 9 Crearea unui spațiu social, educațional, cultural și antreprenorial european, bazat pe mobilitatea persoanelor și a datelor digitale ar trebui să faciliteze comunicarea între oameni, pentru a construi o veritabilă „Europă a cetățenilor”. 🡻 531/2012 considerentul 14 (adaptat) (5)În plus, Aautoritățile naționale de reglementare responsabile de cu apărarea și promovarea intereselor clienților serviciilor de telefonie mobilă care își au reședința în mod normal pe teritoriul lor nu sunt în măsură să controleze comportamentul operatorilor rețelei vizitate, care se situează în alte state membre și de care depind clienții respectivi atunci când utilizează serviciile internaționale de roaming internațional. Acest obstacol ar putea diminua, totodată, eficacitatea măsurilor luate de către statele membre în temeiul competenței lor reziduale de a adopta norme de protecție a consumatorilor. 🡻 2015/2120 considerentul 20 (6)Piața comunicațiilor mobile este în continuare fragmentată în Uniune și nu există nicio rețea de telefonie mobilă care să acopere toate statele membre. În consecință, pentru a furniza servicii de comunicații mobile clienților lor naționali care călătoresc în Uniune, furnizorii de servicii de roaming trebuie să achiziționeze servicii de roaming de gros cu ridicata de la operatorii dintr-un stat membru vizitat sau să facă schimb de servicii de roaming de gros cu ridicata cu respectivii operatori. 🡻 531/2012 considerentul 3 (adaptat) (7)Nu se poate spune că există o piață internă a telecomunicațiilor atât timp cât există diferențe semnificative între prețurile naționale și cele pentru serviciile de roaming. Prin urmare, obiectivul final ar trebui să fie acela de a elimina ⌦ar trebui eliminată⌫ diferența dintre tarifele naționale și cele de roaming, instituind astfel o piață internă pentru serviciile de comunicații mobile. 🡻 531/2012 considerentul 20 (8)Ar trebui utilizată o abordare comună, armonizată, pentru a se garanta că utilizatorii rețelelor publice terestre de comunicații mobile care călătoresc în interiorul Uniunii nu plătesc prețuri excesiv de mari pentru serviciile de roaming pe teritoriul acesteia, stimulând astfel concurența între furnizorii de servicii de roaming în ceea ce privește serviciile de roaming, asigurând un nivel ridicat de protecție a consumatorilor și menținând atât măsurile de stimulare a inovării, cât și posibilitatea de alegere a consumatorilor. Având în vedere caracterul transfrontalier al serviciilor în cauză, această abordare comună este necesară pentru ca furnizorii de servicii de roaming să poată funcționa într-un cadru de reglementare unic și coerent, bazat pe criterii stabilite în mod obiectiv.

🡻 531/2012 considerentul 6 ⇨ nou (9)Utilizarea pe scară largă a dispozitivelor mobile conectate la internet indică faptul că serviciile de comunicațiile de date în roaming au o importanță economică deosebită. Acest lucru este un criteriu decisiv ⇨relevant⇦ atât pentru utilizatorii, cât și pentru furnizorii de aplicații și conținut. Pentru a stimula dezvoltarea acestei piețe, tarifele pentru transferul de date nu ar trebui să reprezinte un obstacol în calea creșterii economice ⇨, în special având în vedere faptul că se așteaptă ca implementarea rețelelor și a serviciilor 5G să cunoască o creștere susținută⇦. 🡻 531/2012 considerentul 10 (adaptat) ⇨ nou (10)Directiva 2002/19/CE a Parlamentului European și a Consiliului din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (directiva privind accesul), Directiva 2002/20/CE a Parlamentului European și a Consiliului din 7 martie 2002 privind autorizarea rețelelor și serviciilor de comunicații electronice (directiva privind autorizarea), Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (directiva-cadru), Directiva 2002/22/CE a Parlamentului European și a Consiliului din 7 martie 2002 privind serviciul universal și drepturile utilizatorilor cu privire la rețelele și serviciile electronice de comunicații (directiva privind serviciul universal) și Directiva 2002/58/CE a Parlamentului European și a Consiliului din 12 iulie 2002 privind prelucrarea datelor cu caracter personal și protejarea confidențialității în sectorul comunicațiilor publice (directiva asupra confidențialității și comunicațiilor electronice) (denumite în continuare împreună „cadrul de reglementare a comunicațiilor electronice din 2002”) au ⌦aveau⌫ ca obiectiv crearea unei piețe interne pentru comunicațiile electronice în cadrul Uniunii, asigurând totodată un nivel ridicat de protecție a consumatorilor printr-o concurență sporită. ⇨ Aceste directive au fost abrogate de Directiva (UE) 2018/1972 a Parlamentului European și a Consiliului. Directiva (UE) 2018/1972 are drept obiectiv stimularea investițiilor în rețelele de capacitate foarte mare și a utilizării pe scară largă a acestor rețele în UE, precum și stabilirea de noi norme privind spectrul pentru conectivitatea comunicațiilor mobile și pentru rețelele 5G. Directiva (UE) 2018/1972 asigură, de asemenea, faptul că toți cetățenii au acces la servicii de comunicații, inclusiv servicii de acces la internet, la prețuri abordabile. Directiva sporește protecția consumatorilor și securitatea utilizatorilor și facilitează intervenția prin reglementare.⇦ 🡻 531/2012 considerentul 19 (adaptat) (11)Piețele de roaming cu amănuntul și cele cu ridicata prezintă caracteristici unice, care justifică măsuri excepționale ce depășesc mecanismele disponibile în baza cadrului de reglementare a comunicațiilor electronice din 2002 ⌦Directivei (UE) 2018/1972⌫. 🡻 531/2012 considerentul 24 Obiectivul de politică prevăzut la articolul 8 din directiva-cadru referitor la capacitatea utilizatorilor finali de a accesa și a distribui informații sau de a utiliza aplicații și servicii la alegere ar trebui promovat de autoritățile naționale de reglementare. 🡻 531/2012 considerentul 18 (adaptat) (12)Prin urmare, p Prezentul regulament ar trebui să permită derogarea de la unele norme care altfel ar fi aplicabile în temeiul cadrului de reglementare a comunicațiilor electronice din 2002 ⌦Directivei (UE) 2018/1972⌫, în special directiva-cadru, și anume că, în absența puterii semnificative pe piață, prețurile pentru ofertele de servicii ar trebui determinate prin acord comercial, permițând astfel introducerea unor obligații reglementare complementare care să reflecte caracteristicile specifice ale serviciilor de roaming pe teritoriul Uniunii. 🡻 531/2012 considerentul 51 (adaptat) ⇨ nou (13)⇨Pentru a-i proteja pe consumatori în eventualitatea creșterii prețurilor cu amănuntul ale serviciilor de roaming reglementate (servicii reglementate de voce, SMS sau servicii de comunicații de date în roaming) ca urmare a fluctuațiilor cursului de schimb de referință al altor monede decât moneda euro, un stat membru a cărui monedă nu este moneda euro ar trebui să utilizeze o medie a mai multor cursuri de schimb de referință de-a lungul unei perioade de timp pentru a stabili suprataxele maxime aplicabile în moneda sa.⇦ Atunci când tarifele maxime nu sunt exprimate în euro, plafoanele valorile aplicabile prevăzute inițial și valorile revizuite ale plafoanelor respective ar trebui stabilite în moneda relevantă prin aplicarea ⇨mediei mai multor⇦ cursurilor de schimb de referință ⇨de-a lungul unei perioade de timp⇦ publicate în Jurnalul Oficial al Uniunii Europene la data specificată în prezentul regulament. Atunci când acestea nu sunt publicate la data specificată, cursurile de schimb de referință aplicabile ar trebui să fie cele menționate în primul Jurnal Oficial al Uniunii Europene, publicat după data respectivă, care conține astfel de cursuri de schimb de referință. ⇨Pentru a alinia stabilirea valorilor exprimate în alte monede decât moneda euro la regula aplicată pentru comunicațiile în interiorul UE, în conformitate cu Regulamentul (UE) 2015/2120, tarifele maxime exprimate în alte monede decât moneda euro ar trebui stabilite prin aplicarea mediei cursurilor de schimb de referință publicate de către Banca Centrală Europeană în Jurnalul Oficial al Uniunii Europene la datele de 15 ianuarie, 15 februarie și 15 martie din anul calendaristic relevant. Tarifele maxime calculate astfel pentru 2022 ar trebui să se aplice de la intrarea în vigoare a prezentului regulament până la 15 mai 2023.⇦ Pentru a proteja consumatorii împotriva creșterii prețurilor cu amănuntul ale serviciilor de roaming reglementate (apeluri în roaming reglementat, mesaje SMS în roaming reglementat sau servicii de comunicații de date în roaming reglementat) ca urmare a fluctuațiilor cursului de schimb de referință pentru alte monede decât moneda euro, un stat membru a cărui monedă nu este moneda euro ar trebui să utilizeze o medie a mai multor cursuri de schimb de referință dintr-o perioadă pentru a determina tarifele cu amănuntul maxime în moneda sa.

🡻 531/2012 considerentul 25 (adaptat) ⇨ nou (14)Pentru a permite dezvoltarea unei piețe a serviciilor de roaming mai eficientă, mai integrată și mai competitivă, întreprinderile nu ar trebui să aibă restricții în ceea ce privește negocierea efectivă a accesului cu ridicata în scopul furnizării de servicii de roaming. Obstacolele care împiedică accesul cu ridicata la astfel de servicii de roaming cu ridicata, din cauza diferențelor în ceea ce privește puterea de negociere și gradul de deținere de infrastructură proprie de către întreprinderi, ar trebui înlăturate. ⇨ În acest scop, acordurile de acces cu ridicata la serviciile de roaming ar trebui să respecte principiul neutralității tehnologice, ar trebui să asigure pentru toți operatorii șanse egale și echitabile de acces la toate rețelele și tehnologiile disponibile și ar trebui negociate cu bună credință, permițând astfel furnizorului de servicii de roaming să ofere servicii de roaming cu amănuntul echivalente cu serviciile oferite pe piața națională. ⇦Operatorii de rețele virtuale mobile (MVNO) și revânzătorii de servicii de comunicații mobile fără o infrastructură de rețea proprie furnizează de regulă servicii de roaming pe baza unor acorduri de comerciale ⌦ de furnizare a ⌫ serviciilor de roaming cu ridicata încheiate cu operatorii de rețele de telefonie mobilă gazdă din același stat membru. Cu toate acestea, există posibilitatea ca negocierile comerciale să nu ofere o marjă suficientă pentru MVNO și revânzători în vederea stimulării concurenței prin intermediul unor prețuri mai mici. Înlăturarea acestor obstacole și echilibrarea puterii de negociere între MVNO/revânzători și operatorii de rețele de comunicații mobile prin introducerea unei obligații privind accesul și a unor plafoane pentru tarifele cu ridicata ar trebui să faciliteze dezvoltarea unor servicii și oferte de servicii de roaming alternative, inovatoare și la nivelul Uniunii pentru clienți. Normele cadrului de reglementare a comunicațiilor electronice din 2002, ⌦Directiva (UE) 2018/1972⌫ în special directiva-cadru și directiva privind accesul, nu permite abordarea acestei probleme ⌦nu oferă o soluție la această problemă⌫ prin impunerea de obligații asupra operatorilor care au o influență semnificativă pe piață. 🡻 531/2012 considerentul 26 (adaptat) ⇨ nou (15)Prin urmare, ar trebui introduse norme prin care să se impună obligativitatea ⌦prevăzută o obligație⌫ de a accepta cererile rezonabile de acces cu ridicata la rețelele publice de comunicații mobile în scopul furnizării de servicii de roaming. Accesul respectiv ar trebui să fie în concordanță cu nevoile celor care solicită accesul. ⇨Utilizatorii finali ai serviciilor care necesită tehnologii moderne și servicii de roaming cu amănuntul ar trebui ca, atunci când sunt în roaming, să beneficieze de aceeași calitate a serviciului ca cea oferită la nivel național. O obligație de a oferi acces cu ridicata la serviciile de roaming ar garanta astfel că solicitanții de acces pot beneficia de servicii cu amănuntul similare celor oferite la nivel național, mai puțin dacă operatorii de rețele mobile cărora li se cere să ofere accesul pot demonstra că acest lucru nu este fezabil din punct de vedere tehnic.⇦ Accesul ar trebui refuzat numai pe baza unor criterii obiective, precum fezabilitatea tehnică și nevoia de a menține integritatea rețelei. În cazul în care se refuză accesul, partea afectată ar trebui să poată recurge la procedura de soluționare a litigiilor prevăzută în prezentul regulament. Pentru a asigura un mediu concurențial echitabil, accesul cu ridicata în scopul furnizării serviciilor de roaming ar trebui acordat în conformitate cu obligațiile reglementare stipulate de prezentul regulament și aplicabile la nivelul comerțului pieței cu ridicata și ar trebui să țină cont de diferitele elemente de cost necesare furnizării acestui tip de acces. O abordare normativă coerentă a accesului cu ridicata în scopul furnizării de servicii de roaming ar trebui să contribuie la evitarea discrepanțelor denaturărilor concurenței dintre statele membre. OAREC, priîn coordonare cu Comisia și în colaborare cu părțile interesate relevante, ar trebui să emită orientări privind accesul cu ridicata în vederea furnizării de servicii de roaming. 🡻 531/2012 considerentul 27 (adaptat) (16)Obligația privind accesul cu ridicata pentru la serviciile de roaming ar trebui să includă furnizarea de servicii directe de roaming cu ridicata, precum și furnizarea cu ridicata a serviciilor de roaming în vederea revânzării de către terți. De asemenea, obligația privind accesul cu ridicata pentru la serviciile de roaming ar trebui să includă obligația operatorilor de rețele de comunicații mobile de a permite MVNO și revânzătorilor să achiziționeze servicii de roaming cu ridicata reglementate de la distribuitorii cu ridicata care oferă un punct de acces unic și o platformă standardizată pentru acordurile privind serviciile de roaming pe întreg teritoriul Uniunii. Pentru a se asigura faptul că operatorii oferă furnizorilor de servicii de roaming acces la toate infrastructurile necesare pentru accesul direct cu ridicata la serviciile de roaming și pentru accesul cu ridicata la revânzarea serviciilor de roaming într-un interval de timp rezonabil, ar trebui publicată o ofertă de referință care să prevadă condițiile standard pentru accesul direct cu ridicata la serviciile de roaming și pentru accesul cu ridicata la revânzarea serviciilor de roaming. Publicarea ofertei de referință nu ar trebui să constituie un obstacol în calea negocierilor dintre solicitantul de acces și furnizorul de acces cu privire la nivelul prețului pentru acordul final privind serviciile cu ridicata sau la serviciile suplimentare de acces cu ridicata care includ mai multe opțiuni decât serviciile necesare pentru accesul direct cu ridicata pentru la serviciile de roaming și pentru accesul cu ridicata la revânzarea serviciilor de roaming. 🡻 531/2012 considerentul 28 (adaptat) (17)O obligație de acces cu ridicata pentru la serviciile de roaming ar trebui să acopere accesul la toate componentele necesare furnizării serviciilor de roaming, precum: elementele de rețea și infrastructura aferentă; sistemele de software relevante, inclusiv sistemele de asistență operațională; sistemele de informații sau bazele de date pentru precomenzi, aprovizionare, comenzi, cereri de întreținere și reparații și facturare; conversia numerelor sau sistemele care oferă funcționalități echivalente; rețelele de telefonie mobilă și serviciile de rețele virtuale. 🡻 531/2012 considerentul 29 (18)În cazul în care solicitanții de acces cu ridicata la revânzarea serviciilor de roaming solicită acces la infrastructuri sau servicii suplimentare față de cele necesare pentru furnizarea serviciilor de roaming cu amănuntul, operatorii de rețele de comunicații mobile pot percepe tarife echitabile și rezonabile pentru infrastructurile sau serviciile respective. Aceste infrastructuri sau servicii suplimentare ar putea fi, printre altele, servicii cu valoare adăugată, sisteme de software și informatice suplimentare sau sisteme de facturare. ⇩ nou (19)În conformitate cu articolul 109 din Directiva (UE) 2018/1972, toți utilizatorii finali ar trebui să poată apela gratuit serviciile de urgență, prin intermediului comunicațiilor de urgență către cel mai adecvat centru de preluare a apelurilor de urgență (PSAP). Statele membre au, de asemenea, obligația să se asigure că accesul utilizatorilor finali cu dizabilități la serviciile de urgență este disponibil prin intermediul comunicațiilor de urgență și că este echivalent cu cel de care beneficiază ceilalți utilizatori finali. Este responsabilitatea statelor membre să stabilească tipul de comunicații de urgență care sunt fezabile din punct de vedere tehnic pentru a asigura accesul clienților serviciilor de roaming la serviciile de urgență. Pentru a asigura accesul clienților serviciilor de roaming la comunicațiile de urgență în condițiile prevăzute la articolul 109 din Directiva (UE) 2018/1972, operatorii de rețea vizitați ar trebui să îl informeze pe furnizorul de servicii de roaming prin intermediul acordului de servicii de roaming cu ridicata ce tip de comunicații de urgență sunt autorizate în temeiul măsurilor naționale în statul membru vizitat. În plus, acordurile de furnizare de servicii de roaming cu ridicata ar trebui să includă informații referitoare la parametrii tehnici pentru asigurarea accesului la serviciile de urgență, inclusiv pentru clienții serviciilor de roaming cu dizabilități, precum și pentru asigurarea transmiterii informațiilor de localizare a apelantului către cel mai adecvat PSAP din statul membru vizitat. Aceste informații ar trebui să îi permită furnizorului de servicii de roaming să identifice și să furnizeze în mod gratuit comunicațiile de urgență și transmiterea informațiilor de localizare a apelantului.

🡻 2017/920 considerentul 12 (adaptat) (20)Ar trebui să fie clarificate ⌦Anumite⌫ condițiile care pot fi incluse în ofertele de referință pentru a le permite operatorilor de rețele de telefonie mobilă să împiedice roamingul permanent sau utilizarea anormală sau abuzivă a accesului cu ridicata pentru la serviciile de roaming. În special, în cazul în care operatorul rețelei vizitate are motive întemeiate să considere că o proporție semnificativă a clienților furnizorului de servicii de roaming se află într-o situație de roaming permanent sau utilizează în mod anormal sau abuziv accesul cu ridicata pentrula serviciile de roaming, operatorul respectiv ar trebui să poată solicita de la furnizorul de servicii de roaming informații, sub formă agregată și cu respectarea deplină a cerințelor naționale și a celor ale Uniunii în materie de protecție a datelor, care să permită determinarea faptului dacă o proporție semnificativă a clienților furnizorului de roaming respectiv se află într-o situație de roaming permanent sau de utilizare anormală sau abuzivă a accesului cu ridicata pentru servicii de roaming, precum informații privind proporția clienților cu un consum intern nesemnificativ comparat cu consumul în roaming. Mai mult, rezilierea acordurilor de comercializare comerciale de furnizare a serviciilor de roaming cu ridicata, cu scopul de a preveni roamingul permanent sau utilizarea anormală sau abuzivă a accesului cu ridicata pentru la servicii de roaming, ar trebui să poată avea loc doar dacă măsuri mai puțin stricte nu au reușit să soluționeze problema. O astfel de reziliere ar trebui condiționată de obținerea unei autorizații prealabile din partea autorității naționale de reglementare a operatorului rețelei vizitate, ținându-se seama în cea mai mare măsură posibilă de avizul Organismului Autorităților Europene de Reglementare în Domeniul Comunicațiilor Electronice (OAREC), atunci când acesta a fost consultat. Aceste măsuri mai puțin stricte ar putea consta în stabilirea unor tarife cu ridicata mai mari, care să nu depășească plafoanele maxime ale tarifelor cu ridicata prevăzute în prezentul regulament pentru cantități care depășesc un volum agregat precizat în acord. Astfel de tarife cu ridicata mai mari ar trebui să fie stabilite în prealabil sau din momentul în care operatorul rețelei vizitate a constatat și a informat operatorul rețelei din țara de origine că, pe baza unor criterii obiective, o parte semnificativă a clienților furnizorului de servicii de roaming se află într-o situație de roaming permanent sau că are loc o utilizare anormală sau abuzivă a accesului cu ridicata pentrula serviciile de roaming. Aceste măsuri mai puțin stricte ar putea consta, de asemenea, în asumarea unui angajament de către operatorul rețelei din țara de origine de a adopta politici de utilizare echitabilă aplicabile clienților săi sau de a-și revizui aceste politici, în conformitate cu normele detaliate adoptate în temeiul articolului 6d 8 din ⌦prezentul⌫ Rregulamentul (UE) nr. 531/2012, sau în posibilitatea ca operatorul rețelei vizitate să solicite o revizuire a acordului de comercializare comercial de furnizare a serviciilor de roaming cu ridicata. În scopul transparenței, autoritatea națională de reglementare ar trebui să pună la dispoziția publicului informațiile referitoare la cererile de autorizare a rezilierii acordurilor de comercializare comercial de furnizare a serviciilor de roaming cu ridicata, sub rezerva păstrării secretului comercial. 🡻 2017/920 considerentul 11 (adaptat) ⇨ nou (21)Pentru a permite dezvoltarea unei piețe a serviciilor de roaming mai eficiente, mai integrate și mai competitive, atunci când negociază accesul cu ridicata pentru la serviciile de roaming în scopul furnizării de servicii de roaming cu amănuntul, operatorilor ar trebui să li se ofere alternativa ⌦posibilitatea⌫ de a negocia sisteme de tarife cu ridicata inovatoare, care să nu fie direct legate de volumele efectiv consumate, cum ar fi plățile forfetare, angajamentele anticipate sau contractele bazate pe capacitate, ori sisteme de tarife care să reflecte fluctuațiile cererii pe tot parcursul anului. ⇨ Comunicațiile de la mașină la mașină menționate în considerentul 249 din Directiva (UE) 2018/1972 nu sunt excluse din sfera de aplicare a prezentului regulament și a obligațiilor relevante de acces cu ridicata la serviciile de roaming. Cu toate acestea, acordurile privind roamingul permanent fac obiectul unor negocieri comerciale și pot fi convenite de doi parteneri de servicii de roaming în contractul de furnizare de servicii de roaming cu ridicata. Pentru a permite dezvoltarea unor piețe mai eficiente și mai competitive pentru comunicațiile de la mașină la mașină, se preconizează că operatorii vor răspunde și vor accepta într-o măsură din ce în ce mai mare toate cererile rezonabile de acorduri de roaming în condiții rezonabile și vor permite în mod explicit roamingul permanent pentru comunicațiile de la mașină la mașină. Operatorii respectivi ar trebui să fie în măsură să încheie acorduri de roaming flexibile care să permită furnizarea de servicii de roaming cu ridicata și să aplice sisteme tarifare care să nu se bazeze pe volumul de date consumate, ci pe sisteme alternative, de exemplu pe numărul de dispozitive conectate pe lună. În acest context, în eventualitatea unui litigiu transfrontalier, părțile implicate ar trebui să recurgă la procedura de soluționare a litigiilor prevăzută la articolul 27 din Directiva (UE) 2018/1972. ⇦ Prin urmare, pPărțile participante la negocieri ar trebui să aibă posibilitatea de a conveni să nu aplice tarife cu ridicata maxime pentru serviciile de roaming reglementate pe durata acordurilor de comercializare comercial de furnizare a serviciilor de roaming cu ridicata. Acest lucru exclude posibilitatea ca oricare dintre părți să solicite ulterior aplicarea tarifelor maxime cu ridicata maxime bazate pe volum consumului real, astfel cum se prevede în ⌦prezentul⌫ Rregulamentul (UE) nr. 531/2012. Această Acest lucru alternativă nu ar trebui să aducă atingere obligațiilor în ceea ce privește furnizarea de servicii de roaming cu amănuntul reglementate în conformitate cu respectivul regulament. ⇨ În plus, raportul Comisiei ia notă de evoluția foarte recentă legată de apariția unor noi modalități de tranzacționare a traficului de comunicații de date în roaming cu ridicata, cum ar fi platformele de tranzacționare online, care au potențialul de a facilita procesul de negociere între operatori. Utilizarea unor instrumente similare ar putea contribui la consolidarea concurenței pe piața serviciilor de roaming cu ridicata și ar putea reduce și mai mult tarifele efective cu ridicata percepute.⇦ ⇩ nou (22)Regulamentul (UE) nr. 531/2012 prevede că utilizatorii finali nu trebuie să fie împiedicați de către operatori să acceseze serviciile de comunicații de date în roaming reglementate pe o rețea vizitată oferite de un furnizor alternativ de servicii de roaming. Însă această măsură structurală, introdusă prin obligația de vânzare separată a serviciilor de comunicații de date în roaming, a devenit ineficientă în urma introducerii normelor RLAH. În plus, din cauza lipsei aplicării sale efective pe piață, această obligație nu mai pare relevantă. Prin urmare, nu ar trebui să se mai aplice dispozițiile care obligă operatorii să vândă separat serviciile de roaming de date cu amănuntul. 🡻 531/2012 considerentul 31 (adaptat) Cererea de servicii de comunicații mobile de date din partea consumatorilor și a întreprinderilor a crescut considerabil în ultimii ani. Cu toate acestea, tarifele ridicate ale serviciilor de comunicații de date în roaming limitează în mod drastic utilizarea acestor servicii de către consumatori și de către întreprinderile cu activități transfrontaliere pe teritoriul Uniunii. Dată fiind imaturitatea pieței și creșterea rapidă a cererii de servicii de comunicații de date în roaming din partea consumatorilor, tarifele cu amănuntul reglementate ar putea doar să mențină prețurile în jurul tarifelor maxime propuse, astfel cum se întâmplă în cazul Regulamentului (CE) nr. 717/2007, în loc să continue să le reducă, ceea ce confirmă, prin urmare, nevoia de măsuri structurale suplimentare. 🡻 531/2012 considerentul 32 Clienții ar trebui să aibă posibilitatea de a trece cu ușurință la un furnizor alternativ de servicii de roaming sau de a schimba furnizorul alternativ de servicii de roaming, într-un interval de timp cât mai scurt posibil, în funcție de soluția tehnică, fără penalități și în mod gratuit. Clienții ar trebui să fie informați într-un mod clar, inteligibil și ușor accesibil cu privire la această posibilitate. 🡻 531/2012 considerentul 33 Consumatorii ar trebui să aibă dreptul de a opta, într-o manieră ușor accesibilă, pentru vânzarea unor servicii de roaming separate de pachetul lor de servicii mobile naționale. În prezent, există câteva moduri în care poate fi pusă în aplicare, din punct de vedere tehnic, vânzarea separată a serviciilor de roaming cu amănuntul reglementate, inclusiv o identitate internatională a abonatului mobil (IMSI) duală (două IMSI separate pe aceeași cartelă SIM), o IMSI unică (utilizarea aceleiași IMSI de către furnizorul din țara de origine și furnizorul de servicii de roaming) și combinații de IMSI duală sau IMSI unică, alături de modalitatea tehnică care nu împiedică consumatorul să acceseze serviciile reglementate de comunicații de date în roaming furnizate direct în cadrul unei rețele vizitate, prin intermediul unor acorduri între operatorul rețelei din țara de origine și operatorul rețelei vizitate.

🡻 531/2012 considerentul 34 Tarifele ridicate pentru serviciile de comunicații de date în roaming descurajează clienții de la utilizarea serviciilor de comunicații mobile de date atunci când călătoresc pe teritoriul Uniunii. Având în vedere cererea crescândă și importanța serviciilor de comunicații de date în roaming, nu ar trebui să existe niciun obstacol în calea utilizării unor servicii alternative de comunicații de date în roaming, furnizate direct în cadrul unei rețele vizitate, în mod temporar sau permanent, indiferent de contractele de roaming existente sau de acordurile cu furnizorii naționali, și fără perceperea unei taxe suplimentare. Atunci când este necesar, în vederea oferirii de servicii de comunicații de date în roaming, furnizate direct în cadrul unei rețele vizitate, furnizorii naționali și furnizorii de servicii de comunicații de date în roaming ar trebui să colaboreze pentru a nu îi împiedica pe clienți să acceseze și să utilizeze serviciile respective și pentru a asigura funcționarea neîntreruptă a altor servicii de roaming. 🡻 531/2012 considerentul 35 Cu toate că prezentul regulament nu ar trebui să stabilească nicio soluție tehnică anume pentru vânzarea separată a serviciilor de roaming, ci ar trebui să pregătească terenul pentru soluția cea mai eficace și eficientă, inclusiv pentru o soluție combinată, care urmează a fi dezvoltată de către Comisie pe baza contribuției din partea OAREC, se impune stabilirea unor criterii privind caracteristicile tehnice pe care ar trebui să le îndeplinească soluția tehnică în vederea vânzării separate a serviciilor de roaming. Aceste criterii ar trebui să includă, între altele, introducerea soluției în mod coordonat și armonizat pe tot teritoriul Uniunii și ar trebui să asigure posibilitatea consumatorilor de a alege rapid și ușor un furnizor diferit de servicii de roaming fără a-și schimba numărul de telefon. În plus, nu ar trebui împiedicate serviciile de roaming în afara Uniunii sau cele furnizate unor resortisanți ai țărilor terțe în interiorul Uniunii. 🡻 531/2012 considerentul 36 Ar trebui instituit un nivel mai ridicat de cooperare și colaborare între operatorii de rețele de telefonie mobilă pentru a asigura evoluția tehnică sănătoasă și coordonată a furnizării de servicii de roaming separate și a nu împiedica accesul la serviciile de comunicații de date în roaming furnizate direct în cadrul unei rețele vizitate. Prin urmare, ar trebui elaborate principiile de bază și metodologiile aplicabile pentru a permite adaptarea rapidă la noile condiții și la evoluțiile tehnologice. OAREC, în colaborare cu părțile interesate relevante, ar trebui să asiste Comisia în dezvoltarea elementelor tehnice pentru a permite vânzarea separată a serviciilor de roaming și pentru a nu împiedica accesul la serviciile de comunicații de date în roaming furnizate direct în cadrul unei rețele vizitate. Comisia ar trebui să mandateze un organism european de standardizare să modifice standardele relevante necesare punerii în aplicare armonizate a vânzării separate a serviciilor de roaming cu amănuntul reglementate, dacă acest lucru se dovedește necesar. 🡻 531/2012 considerentul 37 (adaptat) În vederea asigurării unor condiții uniforme pentru punerea în aplicare a dispozițiilor prezentului regulament, ar trebui conferite competențe de executare Comisiei cu privire la normele detaliate referitoare la obligațiile de informare ale furnizorilor naționali și la o soluție tehnică pentru vânzarea separată a serviciilor de roaming. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie . 🡻 531/2012 considerentul 38 OAREC ar trebui să poată oferi, ținând cont de prezentul regulament și de actele de punere în aplicare adoptate în temeiul acestuia, consultanță tehnică specifică, din proprie inițiativă, cu privire la vânzarea separată a serviciilor de roaming cu amănuntul reglementate sau la alte chestiuni vizate de prezentul regulament. 🡻 531/2012 considerentul 39 Se consideră că, pentru a putea fi pe deplin funcțională, vânzarea separată de servicii de roaming cu amănuntul reglementate trebuie combinată cu obligativitatea privind acordarea de acces cu ridicata în scopul furnizării de servicii de roaming pentru a facilita intrarea pe piață a operatorilor noi sau a celor existenți, inclusiv a furnizorilor de servicii de roaming transfrontaliere. Această soluție ar permite evitarea discrepanțelor între statele membre, asigurând o abordare normativă coerentă și contribuind astfel la dezvoltarea pieței interne. Cu toate acestea, punerea în aplicare a vânzării separate a serviciilor de roaming cu amănuntul reglementate implică o perioadă rezonabilă de care operatorii vor avea nevoie pentru a se adapta nivelului tehnic și, prin urmare, măsurile structurale vor duce la realizarea unei veritabile piețe interne cu un grad de concurență suficient abia după un anumit timp. De aceea ar trebui menținute temporar și la un nivel corespunzător tarife cu ridicata maxime pentru serviciile de voce, SMS și de comunicații de date în roaming și plafoanele tarifare de salvgardare pentru aceleași servicii furnizate cu amănuntul pentru a se asigura păstrarea de către consumatori a beneficiilor existente pe parcursul perioadei de tranziție necesare implementării acestor măsuri structurale. 🡻 2015/2120 considerentul 32 (adaptat) ⇨ nou

(23)Pentru a asigura condiții uniforme privind punerea în aplicare a prevederilor prezentului regulament, ar trebui să i se confere Comisiei competențe de executare în ceea ce privește stabilirea mediei ponderate a tarifelor maxime de terminare a apelurilor la puncte mobile și a normelor detaliate privind aplicarea politicii utilizării rezonabile și a metodologiei pentru evaluarea sustenabilității ⇨furnizării serviciilor de roaming cu amănuntul la prețurile de la nivel național⇦ eliminării suprataxelor de roaming cu amănuntul, precum și a solicitării privind solicitarea care trebuie prezentată de către un furnizor de servicii de roaming în scopul evaluării respective. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului. ⇩ nou (24)Până la adoptarea acestor măsuri de punere în aplicare, Regulamentul de punere în aplicare (UE) 2016/2286 al Comisiei ar trebui să se aplice în continuare. 🡻 531/2012 considerentul 40 (25)În ceea ce privește continuarea reglementării temporare a prețurilor, tTrebuie impuse obligații reglementare atât la nivelul prețului cu amănuntul, cât și la nivelul prețului cu ridicata pentru a proteja interesele clienților serviciilor de roaming, experiența anterioară arătând că reducerile prețurilor cu ridicata pentru serviciile de roaming pe teritoriul Uniunii pot să nu se reflecte în prețuri cu amănuntul mai scăzute ale roamingului, din cauza absenței măsurilor de stimulare în acest sens. Pe de altă parte, luarea unor măsuri menite să reducă nivelul prețurilor cu amănuntul fără abordarea problemei nivelului costurilor cu ridicata legate de furnizarea acestor servicii riscă să perturbe buna funcționare a pieței interne a serviciilor de roaming și nu ar permite un grad mai mare de concurență. 🡻 2017/920 considerentul 4 (adaptat) (26)Eliminarea suprataxelor de roaming cu amănuntul, instituită prin ⌦în conformitate cu⌫ Regulamentul (UE) 2015/2120, denumită și „roaming la prețurile de pe piața națională” („roam like at home” – RLAH), este ⌦era⌫ necesară pentru realizarea unei piețe unice digitale în întreaga Uniune și pentru a facilita funcționarea acesteia. Cu toate acestea, regulamentul menționat nu este ⌦a fost⌫, în sine, suficient pentru a asigura buna funcționare a pieței de roaming. Prin urmare, pPrezentul regulament ar trebui să contribuie la asigurarea faptului că modelele de stabilire a prețurilor de pe piețele naționale nu sunt afectate de eliminarea suprataxelor de roaming cu amănuntul. 🡻 2015/2120 considerentul 26 (27)Prețul național cu amănuntul relevant ar trebui să fie egal cu tariful național unitar cu amănuntul. Cu toate acestea, în situații în care nu există prețuri naționale cu amănuntul specifice care ar putea fi utilizate ca bază pentru un serviciu de roaming cu amănuntul regle